А потым я расказала школьнікам пра традыцыі, адметнасці святкавання Гукання Вясны. Загадвала загадкі на беларускай мове, і за правільны адказ вучні даставалі з “чароўнага куфэрка” салодкі прыз-пачастунак. А пасля прагляду відэафільма “Гуканне Вясны ў Беларусі” дзеці клеілі птушку-выцінанку (аплікацыя з паперы) на каляровую паштоўку і размалёўвалі яе яркімі фарбамі. Заняткі ўсім спадабаліся. Школьнікі шмат цікавага даведаліся пра культуру і традыцыі, вывучылі розныя беларускія словы, пазнаёміліся з традыцыйным відам творчасці: выцінанкай. Чаяванне і фатаграфаванне дадалі настрою: дзеці панеслі з сабою і самаробныя паштоўкі, і новыя веды, і станоўчыя эмоцыі.